Da li je nuklearna energija bezbedna?
Raspravu je podstakla nuklearna kriza u Japanu. Šta o tome kažu pobornici i protivnici nuklearne energije u Sjedinjenim Državama?
Zemljotres i cunami u Japanu su razorili cele delove zemlje. Hiljade su poginule. Cele zajednice su nestale. A sada se nadvija nova opasnost: nuklearno zračenje. Mnogi Japanci su uspaničeni. A ono što se, prema proverenim izveštajima, zaista dogodilo, jeste sledeće: više reaktora u nuklearnoj elektrani Fukušima Daiči je oštećeno, a posledica je širenje zračenja. Japanski premijer je preko nacionalne televizije poručio da je po svemu sudeći nivo radijacije veoma visok, a to je potvrdio i glavni portparol Japanske vlade. Nadležni preporučuju da svi koji žive u okolini reaktora ne izlaze iz kuća. I dok se ovaj košmar odvija u Japanu, predstavnici nuklearne industrije i zvaničnici administracije u Sjedinjenim Državama, iznose uveravanja da je nuklearna energija bezbedna. Među njima je i američki sekretar za energetiku Stiven Ču. Međutim, stručnjaci iz tog sektora kažu da to jednostavno nije tačno. Oni priznaju da se proteklih godina povećala bezbednost nuklearnih elektrana, ali dodaju da Amerikanci i dalje treba da budu pripremljeni na najgori scenario. „ Kevin Kemps, iz organizacije za kontrolu radioaktivnog otpada „Dalje od nuklearnog“, protivi se produženju dozvola za rad više od 20 nuklearnih elektrana u Sjedinjenim Državama. „ Arjun Makidžani iz Instituta za istraživanje energije i životne sredine, traži ponovnu temeljnu procenu svih američkih nuklearnih elektrana na obalskim područjima i duž kritičnih seizmičkih pravaca. On takođe želi da zna ko će snositi troškove čišćenja, ako dođe do nuklearne nesreće. „ Makidžani kaže da bi troškovi mogli da dostignu stotine milijardi dolara. On bi voleo da doživi da nuklearna energija tokom vremena prestane da se upotrebljava. „ Posle zemljotresa i cunamija u Japanu, nadležni se bore da ohlade jezgra tih reaktora morskom vodom. Ali voda izgleda da isparava mnogo brže nego što može da se upumpa.